Kuusalu Keskkooli hoolekogu protokoll nr. 5, 2013/2014 õppeaastal.
Koosolek toimus 10.02.2014 Kuusalu Keskkooli lugemissaalis.
Algus kell 18.00, lõpp 21.15.
Kohal: Margus Soom, Jüri Rebane, Ingrit Keerma, Piret Kamber, Kai Sinisalu, Maria Trei, Heleri Paiste, Kristin Parve
Kutsutud: Vello Sats, Aili Kontus, laps K.S. koos emaga, abivallavanem Tõnu Ammussaar, Tektoon-A juhatuse liige Andres Oja
Külalised lapsevanemad: Monika Soosaar, Helena Aug, Katrin Mänd, Triin Lõhmus, Egne Aavik
PÄEVAKORRAS:

1. Õppekasvatustöö
2. Hoolekogu koosseisu ja moodustamise kord

3. Kooli kodukorra täiendamine

4. Kooli olümpiamängud

5. Koolilapsi vedavate busside tehniline seisund
6. Jooksvad küsimused

Koosolekut juhatab esimees Maria Trei.
1. Õppekasvatustöö

Kutsutud on K.S. koos emaga.
A. Kontus tutvustab olukorda. Õppeedukus madal, õpilasele on määratud õpiabitunnid, tasemerühmad. Probleemiks on valetamine, suitsetamine, põhjuseta puudumine, käitumine tunnis. Kui õpilast teavitati, et kutsutakse hoolekogusse aru andma, siis viimased kaks nädalat on tulemused osaliselt paremaks läinud, samuti on paranenud käitumine tunnis. 
I. Keerma: klassis on nii seatud, et osad lapsed teda aitavad. Suitsetamisega on K.S. sattunud ka politsei huviorbiiti, toimub kambas suitsetamine, ta ei oska öelda ei.
K. S.: mul on mõned ained praegu paremaks läinud, ka käitumine tunnis on paranenud. Luban parandada hindeid niipalju, kui jõuan.
I. Keerma: Kas järjepidev kontrollimine, vestlused aitavad Sind toimetulekul?

K. S.: aitavad küll, mulle meeldib. Suvetööle ei tahaks jääda, püüan selle veerandi ilma kahtedeta lõpetada. Kõige rohkem toetab õp.Ulvi.
K. S.: Võtan plaani hinnete parandamise, ei sega tunde, ei suitseta, ei puudu tundidest.

Otsustati:
Juhul, kui õpitulemused ei ole paranenud, kutsuda K.S. uuesti oma õpitulemustest rääkima järgmisel hoolekogu koosolekul 10.03.14.

2. Hoolekogu koosseisu ja moodustamise kord
Lugemissaali sisenevad külalised-lapsevanemad.

M.Trei: Kõigile on koju saadetud mõtlemiseks ja täiendamiseks hoolekogu koosseisu ja moodustamise korra ettepanekud. Aktiivset diskussiooni ei toimunud. Hoolekogu esimees tegi ettepaneku selle teemaga edasi liikuda töörühma tasemel. Nõustutakse töörühma moodustamisega.
Töörühma kuuluvad: H. Paiste, P. Kamber, I. Keerma, K. Sinisalu ja M. Soosaar
Otsustati:
Moodustada töörühm ja tulemustest anda teada hiljemalt 07.03.2014, enne järgmist hoolekogu koosolekut.

3. Kooli kodukorra täiendamine
M.Trei: võiks samamoodi seda punkti töörühmas arutada. Ollakse nõus, moodustatakse töörühm.

Töörühma kuuluvad: K. Parve, M. Soosaar ja M. Trei

Otsustati:
Moodustada töörühm ja tulemustest anda teada hiljemalt 07.03.2014, enne järgmist hoolekogu koosolekut.

4. Kooli olümpiamängud
M. Trei: Käisime koos H. Paistega kooli olümpiamängude koosolekul koolimajas. Leppisime kokku, et kontaktisikuks lapsevanematega suhtlemisel on Heleri Paiste. Vaja on lapsevanemaid teavitada, kaasata, informeerida. Olümpiaküla ette valmistada, ka seda, et avatseremoonial oleks palju vanemaid kohal. Tekkis küsimus, kuidas teavitamist paremini korraldada. Nt. kooli kodulehel link infovahetusega. Tuleks koostada üleskutse kõigile.

Otsustati: Teha üleskutse kõigile vanematele kokkusaamiseks esimest korda märtsis. (H.Paiste) Huviliste vanematega saaks seejärel planeerida juba järgmiseid tegevusi olümpiamängude korraldamiseks.
5. Koolilapsi vedavate busside tehniline seisund
Sõna saab Tektoon-A juhatuse liige Andres Oja: 

Tekkinud on ootamatu olukord ja ma vabandan intsidentide pärast, mis juhtusid meie firma bussidega. Leian, et minu firma olukord ei ole halb, me oleme õpilasveoga tegelenud juba kolhoosi ajast alates. Detsembri alguses vahetati bussil rehvid, koolibussid vaadati üle kooliveerandi lõpus ja pandi garaaži.

Jaanuari alguses toimus juhtum, kus bussijuht teatas, et bussil tuli ratas alt ära.

Meie bussidele teevad remont- ja hooldustöid kaks erinevat lepingulist firmat. Rehvivahetuse tellisime ühelt neist firmadest. Pärast rehvivahetust bussijuht kontrollis rattamutrid üle, kuid ei märganud midagi.
Õnneks lõppes intsident rahulikult, keegi viga ei saanud.

Õnnetus ei tekkinud seetõttu, et sõideti tehniliselt mitte korras oleva bussiga, vaid seetõttu, et tekkis inimlik viga rehvivahetusel.
M. Soom: mulle on kirjutanud mitmed lapsevanemad koolibussidega toimunust. Minule teadaolevalt on toimunud neli intsidenti:
· Bussi ukse keevitamine, ajal, kui õpilased olid bussis.
· Laululapsed hakkasid sõitma Viimsisse, mootor suri välja, käigud ei läinud sisse, buss seisis ristmikul u. 45 min.
· Bussi ratta äratulemine sõidu ajal.
· Bussijuht vältis tehnilist kontrolli, ei sõidetud kooliparklasse, vaid lasti lapsed maha teeääres. Juhtum leidis aset juba varem.
· Lisaks kraavisõidud.
Soovime saada kirjalikke vastuseid veel kahele intsidendile, mis jäid lahti rääkimata: bussi ukse keevitamine ja tehnilise kontrolli vältimine.
T. Ammussaar: Osadest intsidentidest ma pole teadlik. Me korraldame riigihanke, kui sõlmime lepingud vedajatega, siis saab lepingusse panna tingimused.
Soovime samuti teada saada neist kahest intsidendist, miks need juhtusid ja mida ette võeti.

V. Sats: Kooli poolt vaadatuna on üheks probleemiks, et info intsidentide kohta ei jõua kooli ning seetõttu on keeruline ka teiste asjaosaliste teavitamine. Palun lisada koolilapsi vedavate firmade lepingusse selgitus, kuidas toimub infovahetus.
A. Oja: bussi keevitamisest kuulsin mitu päeva hiljem ja tehnilise kontrolli vältimise kohta mul info puudub. Meie firma bussid on minule teadaolevalt läbinud mitmel korral kooli parklas selle kontrolli.

M. Soom: millised on lahendused?
A. Oja: seda ettevõtet, kes rehvid vahetas, me enam ei kasuta. Müüsime maha bussi, millel oli elektriline käigukast ja mis ristmikul lakkas töötamast.
Nõuame edaspidi, et bussijuhid kontrollivad ka füüsiliselt busside korrasolekut enne sõidu alustamist.

Teavitame koheselt valda ja kooli, kui midagi on juhtunud.
Otsustati:

1. Vald lisab lepingusse vedajatega edaspidi punkti infovahetuse kohta.
2. Oodatakse kirjalikku vastust kahele juhtumile (bussi ukse keevitamine, kui õpilased olid bussis ja tehnilisest kontrollist hoidumine Kuusalu Keskkooli parkla lähedal) mis on eelnevalt toimunud Tektoon-A bussidega õpilasveo ajal.

6. Jooksvad küsimused.

T. Lõhmus tõstatas probleemi: Turvalisuse küsimus hommikuti kooli parklas.
Parkla on hommikuti ülekoormatud. Sisse sõidavad koolibussid, lapsevanemad oma autodega ja samuti ÜTK ATKO buss. Kas oleks võimalik joonistada maha asfaldile sõidujoonis ja panna ka kooli kodulehele, kuidas oleks kõige turvalisem seal liikuda? Pakun välja, et buss ei peatuks parkla üleval otsas, vaid teeks peatuse parkla külje peal. Sama kehtiks ka autoga lapsi kooli toovate lastevanemate kohta. Mitte sõita autodega üles otsa, kus on mitu ülekäigu rada, vaid lapsed lastakse autodest välja ohutussaarele. Samuti kutsuda vanemaid üles liiklema parklas tähelepanelikumalt.
T. Ammussaar: ÜTK ja politseil on õigus kontrollida parklas olukorda, turvalisust jne. Politsei on kontrollinud ja leiab, et olukord on normaalne.
Otsustati:
T. Ammussaar teavitab ÜTK ATKO-t peatumise kohta. Kooli kodulehel tehakse üleskutse lapsevanematele turvalise liiklemise kohta kooli parklas.
K. Mänd tõstatas veelkord 2 c klassi õpetaja ja lastevanemate vahelise probleemi.
Arutati teemat kohalolevate osapooltega.

Otsustati:

Soovitada lapsevanematele vormistada koolile kirjalikult oma ettepanekud ja soovid. Kool jälgib õpetaja tegevust ja vajadusel toetab.
Järgmine hoolekogu koosolek toimub esmaspäeval, so. 10. märtsil kell 18.00 kooli lugemissaalis.
Hoolekogu esimees Maria Trei: .............................




/allkirjastatud digitaalselt/
Protokollija Kai Sinisalu:..........................................

